Fredrik Borgen

Hans Fredrik Henriksen Borgen (født 24. november 1852 i Ullensaker, død 6. februar 1907 i Kristiania) var en norsk maler, som utelukkende arbeidet med landskapsmalerier.

Han begynte på J.F. Eckersbergs malerskole i 1870, og fortsatte der etter Eckersberg under Knud Bergslien og Morten Müller. Senere påvirket av Gerhard Munthe. Studieopphold i Paris 1877–78. Første utstilling 1873, regelmessig på høstutstillingen etter 1884. Bilder på Verdensutstillingen i Paris (1889) og Verdensutstillingen i Paris (1900); på den siste fikk han sølvmedalje.

«Han har udelukkende malt landskaper, oprindelig bredt utførte høstlandskaper fra de jevne, østlige trakter av Norge – fra Kristiania-egnen til Gudbrandsdalen -, senere væsentlig høifjeld og vidde. Han har gitt værdifulde, klart og sanddru opfattede bidrag til disse egnes karakteristik.»Carl W. Schnitler i  Norsk biografisk leksikon. 1. utg.

 Ettermæle 
I 1919 ble et bronseportrett som Jeanette Johnsen hadde laget av Borgen en gang i 1880-årene, avduket på hans gravmæle på Vår Frelsers gravlund i Oslo. Det var Borgens malerkolleger Johs. Müller og Marie Hauge som hadde tatt initiativ til at bysten skulle reises på Borgens grav.

 Referanser 

 Eksterne lenker 


Kategori:Norske malere
Kategori:Personer begravet på Vår Frelsers gravlund
Kategori:Personer fra Ullensaker kommune